অস্ট্রেলিয়ার মেলবোর্নে ৫৬ বছর বয়সী এক ব্যক্তিকে ছুরিকাঘাতের দায়ে এক বাংলাদেশি তরুণীকে গ্রেফতার করা হয়েছে। ২৬ বছর বয়সী তরুণীর নাম মোমেনা সোমা। তার বিরুদ্ধে ইসলামিক স্টেটের (আইএস) আদর্শে অনুপ্রাণিত হয়ে হামলার অভিযোগ আনা হয়েছে। গতকাল অস্ট্রেলিয়ার সংবাদমাধ্যম এসবিএস নিউজ এ তথ্য জানিয়েছে। পুলিশ জানিয়েছে, মোমেনা সোমা ১ ফেব্রুয়ারি স্টুডেন্ট ভিসায় অস্ট্রেলিয়ার মেলবোর্নে যান। লাটরবি ইউনিভার্সিটির ছাত্রী সোমা মিলি পার্কের ক্যালিসটেমন রাইস এলাকায় আহত ওই ব্যক্তির বাড়ির একটি কক্ষ ভাড়া নেন।